Novella-familie: 'Dit was 'n ongelooflike tragedie' | Maroela Media
Novella-familie: 'Dit was 'n ongelooflike tragedie'
Howdy Kabrins en sy vrou, Linda Kabrins. Foto: Catherine Rice/ANA
WAARSKUWING: Die besonderhede in dié berig is grafies van aard en kan sensitiewe lesers ontstel.
Die veroordeel moordenaar Diego Dougherty Novella se broer en suster het Maandag gesê dat Novella nie die "duiwel" of die " miljardêr-casanova" is soos die media hom uitbeeld nie.
Novella se broer, Lucas, het vanaf Guatemala Stad met African News Agency (ANA) gepraat en beklemtoon wat sy tweelingsuster, Lucila, verlede week ter versagting getuig het. "Die persoon wat dit aan Gabriela gedoen het, was nie die Diego wat ons ons hele lewe lank geken het nie," het Lucas gesê.
Novella is skuldig bevind aan die moord op Alban op 29 Julie 2015. Alban was 'n Amerikaanse bemarkingsbeampte met wie Novella in 'n romantiese verhouding was.
Alban is gewurg en aangerand in die hotelkamer in Kampsbaai waar die paartjie vakansie gehou het.
Novella het tydens die verhoor onskuldig gepleit en beweer hy was van demone besete en in 'n abnormale geestestoestand omdat hy voor die aanval sekere middels geneem het. Hy het ook in die hof beweer sy vriendin het in 'n demoon verander en hom die oggend van die moord begin aanval.
Doris Weitz en haar man, Alexander Williams. Foto: Catherine Rice/ANA
Regter Vincent Saldanha het egter sy weergawe verwerp en hom bo alle redelike twyfel skuldig bevind. Hy het gelas dat Novella wél in staat was om te onderskei tussen reg en verkeerd. "Myns insiens het hy presies geweet wat hy doen tydens [die aanval] en dit is 'n duidelike aanduiding aan sy kant van die bedoeling om die oorledene te vermoor," het Saldanha gesê.
Ao. Stephen Fourie, wat Novella op die dag van sy inhegtenisneming ondervra het, het tydens die verhoor aan die Wes-Kaapse hooggeregshof gesê hy het in sy 30 jaar dienstydperk nog nooit só 'n toneel soos dié in kamer 14 by die Kampsbaai-hotel gesien nie.
"Dit is nie die norm om 'n liggaam só aan te tref nie."
Alban se gesig is met aartappelskyfies en menslike ontlasting bedek en 'n krultang is tussen haar bene gevind. 'n Nota is op haar liggaam aangetref met die woord "cerote" op geskribbel, 'n Spaanse woord wat "stuk gemors" beteken.
Novella het aangevoer sy denke is "gekaap" en hy het gedink hy stoei met 'n demoon. Saldanha het ook dié weergawe verwerp.
Die paartjie was in Suid-Afrika om behandeling te kry vir Alban se siekte, Lyme se siekte, wat veroorsaak word deur 'n bakterie wat deur 'n bosluisbyt aan mense oorgedra word.
Susan, Novella se suster, het aan ANA gesê Novella het geglo die behandeling wat Alban gebruik het, was sleg vir haar en dat hy alternatiewe behandeling in Suid-Afrika wou gaan soek.
Susan het gesê die twee het 'n toksiese verhouding gehad, maar het benadruk dat Novella nie 'n gewelddadige man was nie. Lucas het bygevoeg: "Diego was nie homself nie, hy was die oulikste broer wat so baie omgegee het. Hy was 'n dierbare man. Hy het probleme gehad, maar hy was nooit, ooit gewelddadig nie. Wat gelei het tot die voorval, sal net Diego en Gabriela weet."
Alban en Novella het vir 'n rukkie terwyl sy studeer het uitgegaan, maar het weer by mekaar uitgekom ná haar egskeiding van haar pediater-man. Novella het via sosiale media weer met haar kontak gemaak.
Diego Novella by sy gesin. Foto: Verskaf aan ANA.
Novella se gesin het sy kinderlewe as gelukkig en stabiel beskryf. Susan het ontken dat die familie 'n sement-monopolie in Guatemala besit en het die mediaberigte dat Diego 'n "miljardêr-casanova" was verwerp.
"Die media het genoem dat ons 'n Sentrale Amerikaanse sement-monopolie besit. Dit is nie die geval nie, ons is nie die eienaars nie. Ons het belange in 'n paar lande, hoofsaaklik Guatemala. Sy deel van die rykdom is totaal uit verband geruk. Ons is deel van 'n groot groep aandeelhouers; dit is 'n groot familie."
Volgens haar het Novella, wat nog nooit formeel gewerk het nie, geld by hulle ma geërf.
Die tatoeëermerk van die nommer 13 op sy nek wat ook negatiewe reaksie uitgelok het omdat dit glo 'n kenteken is van die berugte, gewelddadige MS-13- Mara Salvatrucha-bende, is ook volgens haar nie verteenwoordigend van dié bende nie.
"Dit het 'n baie meer nederige en eenvoudige betekenis. Dit beteken die 13de apostel, en dit was Jesus. Hy het dit gekry toe hy 36 was."
Sy glo dat hy voor die moord 'n "Molotov-mengeldrankie" ingeneem het. "Dit is 'n tragedie van verlies. Dit was aaklig vir ons. Al die leuens in die media; ons familie is in die openbaar geminag. Ons veiligheid is bedreig, beide my kinders is by die skool geboelie en hulle het niks verkeerd gedoen nie. Ons kan met Gaby se familie se pyn identifiseer, ons het ook gely. Wat my kinders moes deurmaak, is aaklig. Dit is 'n verskriklike tragedie vir almal wat daarby betrokke is."
Diego Novella met sy regsverteenwoordiger, William Booth. Foto: Tracey Adams/ANA
Doris Weitz, Alban se ma, het verlede week ter verswaring van vonnis getuig en het aan die hof gesê haar kind se moordenaar het haar "'n lewenslange vonnis sonder parool" opgelê.
'n Emosionele Weitz het aan die hof gesê as sy haar oë toemaak, dan speel die "fliek van wat hy aan haar dogter gedoen het" voor haar af.
Volgens haar ly sy aan posttraumatiese stres-sindroom, neem sy antidepressante en huil sy haarself elke aand aan die slaap. "Die moord was so boos, ek kon haar nie vashou of vertroos terwyl sy gely het en gesterf het nie. Sy is vermink. Ek kan sommige van die goed wat hy aan haar gedoen het, nie eens sê nie. Ek kon haar nie groet nie."
Weitz en haar man, Alexander Williams, Alban se stiefpa, het al byna R500 000 spandeer en 11 keer vanuit die VSA na Kaapstad gekom om die verhoor by die woon.
Alban se pa, Howdy Kabrins, en stiefma, Linda, het maande aaneen in Kaapstad gebly sodat hulle ook die hofverrigtinge kon bywoon.
Kabrins sal na verwagting volgende week ter strafverswaring getuig.
Transnet toon wins ondanks miljarde se onreëlmatige besteding
Vreeslik na alle kante toe.
So sorry · 1 jaar gelede
I am so sorry for this parents who had to go through this. To his family, sorry, but you still support him, maybe that is his problem, whatever he do, he got your support. Hopefully he will stay behind bars for ever, only to keep other woman and people safe.